Diari Oficial de la Generalitat Valenciana


Sumari del DOGV 9813, del 21-03-2024 (2024/2366)

RESOLUCIÓ de 13 de març de 2024, de la Conselleria d'Educació, Universitats i Ocupació, per la qual s'adjudiquen i es deneguen les beques per a l'alumnat que finalitzarà els estudis universitaris en les universitats de la Comunitat Valenciana durant el curs 2023-2024.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9813

Data del DOGV
:   21-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2366


Data del document
:   13-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 13 de març de 2024, de la Conselleria d'Educació, Universitats i Ocupació, per la qual s'adjudiquen i es deneguen les beques per a l'alumnat que finalitzarà els estudis universitaris en les universitats de la Comunitat Valenciana durant el curs 2023-2024. [2024/2366]  
Per l'Orde 24/2016, de 10 de juny, de la Conselleria d'Educació, Investigació, Cultura i Esport, s'establixen les bases reguladores per a la concessió de les beques per a l'alumnat que finalitzarà els seus estudis universitaris en les universitats de la Comunitat Valenciana (d'ara en avant, orde de bases).  
Mitjançant la Resolució de 23 d'octubre de 2023, de la Conselleria d'Educació, Universitats i Ocupació, es convoquen beques per a l'alumnat que finalitzarà els seus estudis universitaris durant el curs 2023-2024 en les universitats que integren el sistema universitari valencià (d'ara en avant, resolució de convocatòria).  
D'acord amb el que es preveu en l'article 4 de l'orde de bases i en l'article 5 de la resolució indicades anteriorment, estes beques s'adjudicaran, en primer lloc, a l'alumnat al qual li quede un màxim de 18 crèdits per a finalitzar els seus estudis. Subsidiàriament, si existix crèdit disponible, la beca es concedirà a l'alumnat al qual li quede un màxim de 24 crèdits per a finalitzar els seus estudis.  
Així mateix, en l'article 4.1 de l'orde de bases, s'establix que estes beques es concediran en règim de concurrència competitiva. Les beques s'adjudicaran fins que s'esgote l'import global màxim previst en la resolució de convocatòria, i quedarà exclòs de la beca l'alumnat amb una nota mitjana inferior a la de l'alumne/a o alumnes en el qual s'esgote l'import global màxim.  
En data 6 de febrer de 2024 la comissió establida segons l'article 15 de l'orde de bases i l'article 16 de la resolució de convocatòria, anteriorment esmentades, valora les sol·licituds presentades per l'alumnat al qual li queda un màxim de 24 crèdits per a finalitzar els seus estudis universitaris en el curs acadèmic 2023-2024 i emet el corresponent informe en què es concreta el resultat de la valoració efectuada.  
  
A la vista de l'esmentat informe, la Subdirecció General d'Universitats, com a òrgan instructor del procediment, tal com s'establix en l'article 16 de la resolució de convocatòria, ha formulat la proposta de resolució, en data 14 de febrer de 2024, i l'eleva al director general d'Universitats. Vista la proposta de resolució, el director general d'Universitats, per delegació del conseller d'Educació, Universitats i Ocupació, segons l'article 18 de la resolució de convocatòria, resol:  
  
  
Primer  
Concedir la beca per a la realització d'estudis universitaris durant el curs acadèmic 2023-2024 en les universitats de la Comunitat Valenciana a les persones sol·licitants de la beca a qui els queda un màxim de 24 de crèdits per a finalitzar els seus estudis universitaris, que complixen els requisits establits en la resolució de convocatòria i s'esmenten en l'annex I d'esta resolució.  
  
Segon  
Denegar la beca a les persones sol·licitants esmentades en l'annex II d'esta resolució, que no complixen algun dels requisits establits en la resolució de convocatòria.  
  
Tercer  
Sufragar el cost d'esta beca amb càrrec a l'aplicació pressupostària P02777966276Q08, línia de subvenció S0225, «Beques alumnat ensenyaments universitaris i estudis superiors» del subprograma pressupostari 422.E00, Universitat i estudis superiors, del pressupost de la Generalitat 2024, dotada amb un import global de 76.966.150 € (trenta-un milions cinc-cents mil euros), i destinar per a la concessió d'esta beca un import màxim de 180.000 euros (cent huitanta mil euros).  
  
Compensar les universitats valencianes amb un import global de 118.154,67 € (cent díhuit mil cent cinquanta-quatre euros amb seixanta-set cèntims), en concepte de taxa de matrícula de l'alumnat esmentat en l'annex I amb el següent desglossament per universitats:  
  
  
Universitat Crèdits en 3a matrícula Crèdits en 4a matrícula Import total  
U. València 10.741,08 9.826,89 20.567,97  
U. Politècnica València 13.558,69 4.252,56 17.811,25  
U. Alacant 31.430,29 24.085,20 55.515,49  
U. Jaume I 3.604,33 4.823,78 8.428,11  
U. Miguel Hernández 5.832,57 9.999,28 15.831,85  
TOTAL 65.166,96 52.987,73 263.407,67  
  
  
Quart  
Ordenar la publicació de la relació de les persones sol·licitants a qui es concedix o denega la subvenció en el Diari Oficial de la Generalitat Valenciana.  
  
Quint  
Publicar la relació de persones sol·licitants a qui es concedix o denega la subvenció en la pàgina web de la Conselleria d'Educació, Universitats i Ocupació:  
https://ceice.gva.es/es/web/universidad/ayudas-y-becas  
  
Sext  
La present resolució farà efecte el dia de la firma.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d'Educació, Universitats i Ocupació en el termini d'un mes comptat des de l'endemà de la publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar-se directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de març de 2024.- El director general d'Universitats (p. d., article 18 de la resolució de convocatòria): José Antonio Pèrez Juan.